Budžeta un finanšu (nodokļu) komisija

Likumprojekts (steidzams) otrajam lasījumam

**Grozījumi likumā "Par darbinieku aizsardzību darba devēja maksātnespējas gadījumā"**

 ***(Nr. 1046/Lp12)***

|  |  |  |  |  |  |
| --- | --- | --- | --- | --- | --- |
| **Spēkā esošā likuma redakcija** | **Pirmā lasījuma redakcija** | **Nr.** | **Priekšlikumi****(4)** | **Ministru kabineta atzinums** | **Komisijas atzinums** |
|  | Izdarīt likumā "[Par darbinieku aizsardzību darba devēja maksātnespējas gadījumā](https://likumi.lv/ta/id/56944-par-darbinieku-aizsardzibu-darba-deveja-maksatnespejas-gadijuma)" (Latvijas Republikas Saeimas un Ministru Kabineta Ziņotājs, 2003, 22. nr.; 2004, 2. nr.; 2006, 5. nr.; 2007, 3. nr.; 2008, 3. nr.; 2009, 15. nr.; Latvijas Vēstnesis, 2009, 107. nr.; 2011, 92., 204. nr.; 2012, 100. nr.; 2013, 191. nr.) šādus grozījumus: |  |  |  |  |
| **5.pants**(1) No darbinieku prasījumu garantiju fonda līdzekļiem darbinieku prasījumus apmierina šādā apmērā:1) darba samaksu par pēdējiem trim darba tiesisko attiecību mēnešiem 12 mēnešu periodā pirms darba devēja maksātnespējas gadījuma iestāšanās;2) atlīdzību par ikgadējo apmaksāto atvaļinājumu, uz kuru tiesības iegūtas 12 mēnešu periodā pirms darba devēja maksātnespējas gadījuma iestāšanās;3) atlīdzību par cita veida apmaksātu prombūtni pēdējo triju darba tiesisko attiecību mēnešos 12 mēnešu periodā pirms darba devēja maksātnespējas gadījuma iestāšanās;4) atlaišanas pabalstu Darba likumā noteiktajos gadījumos, uz kuru tiesības iegūtas ne agrāk kā 12 mēnešu periodā pirms darba devēja maksātnespējas gadījuma iestāšanās;5) kaitējuma atlīdzību par visu nesamaksāto laikposmu;6) kaitējuma atlīdzības summu par četriem gadiem uz priekšu.(2) *(Zaudējusi spēku 01.01.2005. Sk. Pārejas noteikumus.)*(21) Ja darbinieks ir cēlis tiesā prasību pret darba devēju par tādu maksājumu piedziņu, kuri izriet no darba tiesiskajām attiecībām, tad šā panta 1., 2., 3. un 4.punktā minētais 12 mēnešu periods aizstājams ar 12 mēnešu periodu pirms darbinieka prasības celšanas tiesā, ja vienlaikus pastāv šādi priekšnosacījumi:1) tiesas nolēmums, ar kuru darbinieka prasība ir apmierināta, stājies spēkā pēc maksātnespējas gadījuma iestāšanās vai ne agrāk kā 12 mēnešu periodā pirms darba devēja maksātnespējas gadījuma iestāšanās;2) darba tiesiskās attiecības ar darbinieku izbeigtas agrāk nekā 12 mēnešu periodā pirms darba devēja maksātnespējas gadījuma iestāšanās.(3) Darbinieku prasījumi par kaitējuma atlīdzību sakarā ar nelaimes gadījumu darbā vai arodslimību tiek apmierināti, ja nelaimes gadījums darbā noticis vai arodslimība iegūta līdz 1997.gada 1.janvārim, kā arī gadījumā, ja bijušajam darbiniekam, kurš nav uzskatāms par apdrošināto personu saskaņā ar likumu "Par obligāto sociālo apdrošināšanu pret nelaimes gadījumiem darbā un arodslimībām", arodslimība, kuras cēlonis ir šā darbinieka veiktais darbs kaitīgos darba apstākļos līdz 1997.gada 1.janvārim, konstatēta pēc 1997.gada 1.janvāra. |  |  |  |  |  |
| (4) Šā panta pirmās daļas 1., 2., 3. un 4.punktā noteiktos prasījumus un ar tiem saistītos valsts sociālās apdrošināšanas obligāto iemaksu un iedzīvotāju ienākuma nodokļa maksājumus aprēķina, ņemot vērā darba devēja maksātnespējas gadījuma iestāšanās dienā valstī noteikto minimālo mēneša darba algu. Prasījumu aprēķināšanas kārtību nosaka Ministru kabinets. | 1. Papildināt 5. panta ceturto daļu pēc vārda "noteikto" ar vārdu "pusotru". | **1** | **Juridiskais birojs**Ierosinām izteikt likumprojekta 1. pantu šādā redakcijā:“1. Aizstāt 5. panta ceturtajā daļā vārdus “valstī noteikto minimālo mēneša darba algu” ar vārdiem “1,5 valstī noteiktās minimālās mēneša darba algas”. |  |  |
| **6.pants**(1) Darbinieku prasījumu garantiju fonda līdzekļus veido:1) uzņēmējdarbības riska valsts nodevas daļa;2) dāvinājumi un ziedojumi;3) administratoru atgūtās summas.(2) Uzņēmējdarbības riska valsts nodevu par nodrošinājumu darbinieku prasījumu apmierināšanai no darbinieku prasījumu garantiju fonda līdzekļiem, kā arī par maksātnespējas jomu regulējošā likumā noteiktiem mērķiem katru gadu maksā ikviens darba devējs, kuram var pasludināt juridiskās personas maksātnespējas procesu vai pasludināt kredītiestādes maksātnespēju.(3) Uzņēmējdarbības riska valsts nodevu nemaksā darba devējs, kuram iestājies maksātnespējas gadījums. Ja maksātspēja ir atjaunota, nodevu samaksā pilnā apjomā arī par visu maksātnespējas gadījuma periodu. |  |  |  |  |  |
| (4) Uzņēmējdarbības riska valsts nodevas apmēru un darbinieku prasījumu garantiju fonda pašu ieņēmumos ieskaitāmās nodevas daļu katru gadu nosaka Ministru kabinets. Darbinieku prasījumu garantiju fonda ieņēmumus un izdevumus iekļauj gadskārtējā valsts budžetā atsevišķā pamatbudžeta apakšprogrammā. |  | **2** | **Deputāts M.Šics**Izteikt likuma [6.](https://likumi.lv/ta/id/44108-arstniecibas-likums#p1)panta ceturto daļu šādā redakcijā:(4) Uzņēmējdarbības riska valsts nodevas apmērs un darbinieku prasījums garantiju fonda pašu ieņēmumos ieskaitāmās nodevas daļas apmērs ir 0,1 procents no valstī noteiktās minimālās mēneša darba algas. Darbinieku prasījumu garantiju fonda ieņēmumus un izdevumus iekļauj gadskārtējā valsts budžetā atsevišķā pamatbudžeta apakšprogrammā. |  |  |
| **7.pants**(1) Darbinieku prasījumu garantiju fonda līdzekļi tiek izlietoti tikai darbinieku prasījumu apmierināšanai darba devēja maksātnespējas gadījumā un administratora atlīdzības samaksai par darbinieku prasījumu iesniegšanu.(2) Darbinieku prasījumu garantiju fonda līdzekļi glabājas Valsts kasē.(3) Ja darbinieku prasījumu garantiju fondā nepietiek līdzekļu, lai apmierinātu darbinieku prasījumus saskaņā ar šo likumu, darbinieku prasījumi likumā paredzētajā kārtībā tiek apmierināti no valsts budžeta. | 2. Izteikt 7. panta pirmo daļu šādā redakcijā:"(1) Darbinieku prasījumu garantiju fonda līdzekļi tiek izlietoti:1) darbinieku prasījumu apmierināšanai darba devēja maksātnespējas gadījumā;2) administratora atlīdzības samaksai par darbinieku prasījumu iesniegšanu;3) Maksātnespējas likuma 62. panta 7.1 daļā noteiktā depozīta segšanai." | **3** | **Juridiskais birojs**Ierosinām izteikt likumprojekta 2. pantu šādā redakcijā:“Izteikt 7. panta pirmo daļu šādā redakcijā:(1) Darbinieku prasījumu garantiju fonda līdzekļi tiek izlietoti:1) darbinieku prasījumu apmierināšanai darba devēja maksātnespējas gadījumā;2) administratora atlīdzības samaksai par darbinieku prasījumu sniegšanu;3) depozīta segšanai, ja tiesa pilnīgi vai daļēji atbrīvo darbinieku no maksātnespējas depozīta samaksas Maksātnespējas likumā noteiktos gadījumos.” |  |  |
| **Pārejas noteikumi** | 3. Papildināt pārejas noteikumus ar 11. un 12. punktu šādā redakcijā:"11. To darbinieku prasījumu apmierināšanai, kuru darba devēja maksātnespējas gadījums iestājies laika periodā no 2012. gada 1. janvāra līdz 2017. gada 31. decembrim, piemēro šā likuma normas par darbinieku prasījumu apmierināšanas kārtību tādā redakcijā, kāda tā bija spēkā 2017. gada 31. decembrī.12. Grozījums šā likuma 7. panta pirmajā daļā stājas spēkā vienlaikus ar grozījumiem Maksātnespējas likuma 62. panta 7.2 daļā." | **4** | **Juridiskais birojs**Ierosinām izteikt pārejas noteikumu 12. punktu šādā redakcijā:“12. Grozījums šā likuma 7. pantā par pirmās daļas izteikšanu jaunā redakcijā stājas spēkā vienlaikus ar grozījumiem Maksātnespējas likumā, kas nosaka juridiskas personas maksātnespējas procesa izmaksu segšanu no darbinieku prasījumu garantiju fonda līdzekļiem.” |  |  |
|  | Likums stājas spēkā 2018. gada 1. janvārī. |  |  |  |  |